62022TJ0410_INF
Rettens dom (Ottende Udvidede Afdeling) af 17. juli 2024 –Crédit agricole m.fl. mod Afviklingsinstansen (Ex ante-bidrag for 2022)
(Sag T-410/22) (
1
)
»Den Økonomiske og Monetære Union – bankunion – den fælles afviklingsmekanisme for kreditinstitutter og visse investeringsselskaber (SRM) – Den Fælles Afviklingsfond (Afviklingsfonden) – Afviklingsinstansens afgørelse om beregning af ex ante-bidrag for bidragsperioden 2022 – artikel 70, stk. 2, i forordning (EU) nr. 806/2014 – retlig fejl – tidsmæssig begrænsning af dommens retsvirkninger«
1.
Økonomisk og monetær politik – økonomisk politik – den fælles afviklingsmekanisme for kreditinstitutter og visse investeringsselskaber – ex ante-bidrag til Den Fælles Afviklingsfond (Afviklingsfonden) – årligt loft for det kumulerede beløb for de individuelle bidrag til Afviklingsfonden på 12,5% af det endelige målniveau – anvendelsesområde – anvendelse under den indledende periode
(Europa-Parlamentets og Rådets forordning nr. 806/2014, art. 70, stk. 2, første og fjerde afsnit)
(jf. præmis 29 og 37)
2.
Økonomisk og monetær politik – økonomisk politik – den fælles afviklingsmekanisme for kreditinstitutter og visse investeringsselskaber – ex ante-bidrag til Den Fælles Afviklingsfond (Afviklingsfonden) – årligt loft for det kumulerede beløb for de individuelle bidrag til Afviklingsfonden på 12,5% af det endelige målniveau – rækkevidde – dette loft ikke overskredet af Den Fælles Afviklingsinstans (Afviklingsinstansen) – bedømmelseskriterier – dynamisk tilgang til det endelige målniveau
(Europa-Parlamentets og Rådets forordning nr. 806/2014, art. 69, stk. 1, og art. 70, stk. 2, første og fjerde afsnit)
(jf. præmis 41 og 45-48)
Konklusion
1)
Afgørelse SRB/ES/2022/18 fra Den Fælles Afviklingsinstans (Afviklingsinstansen) af 11. april 2022 om beregning af ex ante-bidrag for 2022 til Den Fælles Afviklingsfond annulleres, for så vidt som den vedrører Crédit agricole SA og de andre sagsøgere, hvis navne er anført i bilaget.
2)
Virkningerne af afgørelse SRB/ES/2022/18 opretholdes, for så vidt som den vedrører Crédit agricole SA og de andre sagsøgere, hvis navne er anført i bilaget, indtil Afviklingsinstansen har truffet de nødvendige foranstaltninger til opfyldelse af nærværende dom, og dette inden for en rimelig frist, som ikke kan overstige seks måneder regnet fra den dag, hvor nærværende dom bliver endelig.
3)
Afviklingsinstansen bærer sine egne omkostninger og betaler de omkostninger, der er afholdt af Crédit agricole SA og de andre sagsøgere, hvis navne er anført i bilaget.
4)
Europa-Parlamentet og Rådet for Den Europæiske Union bærer hver deres egne omkostninger.
(
1
) – EUT C 311 af 16.8.2022.